વડાપ્રધાન મોદીએ પોતાનો 68મો જન્મદિવસ પોતાના સંસદીય ક્ષેત્ર કાશીમાં મનાવ્યો. આ તબક્કે PM મોદીએ કાશી વિશ્વનાથ મહાદેવના દર્શન કરી પૂજા પાઠ પણ કર્યાં. લોકસભા ચૂંટણીને હવે એક વર્ષથી પણ ઓછો સમય બાકી છે ત્યારે મોદીનું વારાણસી પહોંચવું અને કરોડોના વિકાસ પ્રોજેક્ટની ભેટ આપવાની વાતને લઈને અનેક રાજકીય અર્થ નીકળી રહ્યાં છે.દિલ્હીની ગાદીનો રસ્તો યુપી થઈને આવે છે, ત્યારે યુપી જીતવું જરૂરી છે. અને યુપી જીતવા માટે પૂર્વાંચલ જીતવું જરૂરી છે. આ ફોર્મૂલાથી જ ભાજપ 2014ની લોકસભા અને 2017માં વિધાનસભા ચૂંટણીમાં સૌથી વધુ સીટ મેળવી સત્તા પ્રાપ્ત કરી. ત્યારે હવે 2019ની જંગમાં 2014નું પુનરાવર્તન કરવા માટેના પ્રયાસો શરૂ કરી દીધાં છે.